

VLADA REPUBLIKE HRVATSKE

Zagreb, 19. listopada 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog Zaključka o stavljanju izvan snage Zaključka o provedbi potpore za kompenzaciju rasta troškova za toplinsku energiju korištenu u tehnološke svrhe industrijskim i ostalim poslovnim potrošačima toplinske energije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_ 2023. godine donijela

**Z A K L J U Č A K**

1. Ovim Zaključkom se stavlja izvan snage Zaključak o provedbi potpore za kompenzaciju rasta troškova za toplinsku energiju korištenu u tehnološke svrhe industrijskim i ostalim poslovnim potrošačima toplinske energije („Narodne novine“, br. 31/23.)
2. Ovaj Zaključak objavit će se u „Narodnim novinama“.

Klasa:

Urbroj:

Zagreb, \_\_\_\_\_\_\_\_\_\_\_\_

PREDSJEDNIK

mr. sc. Andrej Plenković

**OBRAZLOŽENJE**

Ministarstvo gospodarstva i održivog razvoja bilo je zaduženo Zaključkom koji se stavlja izvan snage da u skladu s Komunikacijom Komisije Privremeni okvir za mjere državne potpore u kriznim situacijama za potporu gospodarstvu nakon ruske agresije na Ukrajinu od 28. listopada 2022. (SL C 426/1, 9.11.2022.) provede aktivnosti s ciljem osiguravanja provedbe potpore za kompenzaciju rasta troškova za toplinsku energiju korištenu u tehnološke svrhe (tehnološka para) industrijskim i ostalim poslovnim potrošačima toplinske energije na centralnim toplinskim sustavima. S obzirom da je u međuvremenu Ministarstvo gospodarstva i održivog razvoja u suradnji s nadležnim institucijama došlo do zaključka da nije potrebno izraditi program potpore, s obzirom da svih 12 poduzetnika mogu biti tretirani jednako i obuhvaćeni istom mjerom, odnosno na njih se može primijeniti horizontalna mjera.

Dakle, kako bi se što prije ublažili negativni gospodarski i socijalni učinci, te financijski pomoglo pogođenim kupcima toplinske energije korištene u tehnološke svrhe predviđa se kroz uredbu kojom se uređuje pitanje otklanjanja poremećaja na domaćem tržištu energije, nadoknada dijela troška za tehnološku paru potrošenu u tehnološkom procesu koji ne uključuje troškove distribucije i koja je plaćena sukladno ugovoru s opskrbljivačem na toplinskom centralnom sustavu za 12 poduzetnika kojima je došlo do poskupljenja tehnološke pare čak do 531%, te će im se dodijelit iznos od 70% ukupne razlike što iznosi 11,59 milijuna eur.

Iako predmetna uredba kojom se uređuje pitanje otklanjanja poremećaja na domaćem tržištu energije stupa na snagu osmog dana od dana objave u Narodnima novinama neće se stavljanjem izvan snage ovog Zaključka stvoriti pravna praznina.